Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 255/14/7713	Vranov nad Topľou, 9.6.2014
EEČ : 2-61-81-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Vranov nad Topľou
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
v čase okolo 04.00 hod. dňa XXXXX pred Herňou SynotTip na Ul. Duklianskych hrdinov č. 1004 vo XXXXX okr. Vranov nad Topľou po predchádzajúcej hádke napadol XXXXX tým spôsobom, že ho malým nožíkom v ruke porezal po ľavej časti tváre v smere zhora nadol až k brade, kde tento nožík mál pripevnený na zväzku kľúčov, pričom poškodený začal silno krvácať a tak obvinený odišiel naspäť do herne, poškodenému XXXXX obvinený spôsobil reznú ranu pri vonkajšom očnom kútiku a drobné rezné rany viacpočetné s dobou liečenia a práceneschopnosti 18 dní, 

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Obvodného oddelenia PZ vo Vranove nad Topľou uznesením sp. zn. ORP-XXXXX zo dňa XXXXX začal trestné stíhanie a dňa XXXXX vzniesol obvinenie XXXXX  pre ublíženia na zdraví  podľa § 156 ods. 1 Trestného zákona a pre prečin výtržníctva podľa § 364 ods. 1 písm. a Trestného zákona, na tom skutkovom základe, ako je to uvedené vo výrokovej časti tohto uznesenia.

     Obvinený vyhlásil, že spáchal skutok, ktorý mu je  kladený za vinu. Škoda spôsobená trestnou činnosťou bola uhradená dňa XXXXX Dôvere zdravotná poisťovňa a.s. Nitra. Poškodený XXXXX vypovedal, že si nežiada žiadnu majetkovú náhradu.  Niet odôvodnených pochybnosti o tom, že jeho vyhlásenie bolo vykonané slobodne, vážne a zrozumiteľne. Obvinený vyslovil súhlas s podmienečným zastavením trestného stíhania. 

       Zo zabezpečených dôkazov, ktoré sú súčasťou spisového materiálu a to z výsluchov obvineného, svedkov poškodených: XXXXX a XXXXX a listinných dôkazov je zrejmé, že ku skutku došlo a tohto sa dopustil obvinený. 

      Podľa § 216 ods.1)  Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a vzhľadom na osobu obvineného, s prihliadnutím na jeho doterajší život a na okolnosti prípadu, možno takéto rozhodnutie považovať za dostačujúce.
     
      V tomto prípade boli na takýto postup splnené zákonom stanovené podmienky.
     
      Za spáchanie prečinu ublíženia na zdraví podľa § 156 ods. 1 Trestného zákona  je stanovená horná hranica trestnej sadzby trestu odňatia slobody až na 2 (dva) roky.
      
     Obvinený vyhlásil, že spáchal skutok za ktorý je  stíhaný.  

         Obvinený XXXXX z  miesta prechodného bydliska nie je bližšie hodnotený. Priestupkovo bol dvakrát prejednávaný na úseku dopravy-osvetlenie vozidla. V registri trestov nemá záznam.                                               

       S poukazom na osobu obvineného, s prihliadnutím na jeho doterajší život, na okolnosti prípadu ako aj na vyhlásenie, že spáchal  skutok, konštatujem splnenie všetkých zákonom stanovených podmienok na podmienečné zastavenie trestného stíhania a takéto rozhodnutie možno považovať za dostačujúce.

          Podľa § 216 ods. 2, ods. 4/ Trestného poriadku   obvinenému určujem skúšobnú dobu v trvaní 18 (osemnásť) mesiacov. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislava Nemčíková
prokurátorka